Title: NV SR hluk
Author: Pavol Ňuňuk
Last saved by: jost
Company: ÚNMS SR

III.
(Návrh)
Nariadenia vlády
Slovenskej republiky
z ..................................... 2006,
ktorým sa mení nariadenie vlády Slovenskej republiky č. 222/2002 Z. z., ktorým sa ustanovujú podrobnosti o technických požiadavkách a postupoch posudzovania zhody emisií hluku zariadení používaných vo vonkajšom priestore
Vláda Slovenskej republiky podľa § 9 ods. 3 a § 12 ods. 8 zákona č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení zákona č. 436/2001 Z. z. a podľa § 2 ods. 1 písm. h) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky nariaďuje:
Čl. I
Nariadenie vlády Slovenskej republiky č. 222/2002 Z. z., ktorým sa ustanovujú podrobnosti o technických požiadavkách a postupoch posudzovania zhody emisií hluku zariadení používaných vo vonkajšom priestore, sa mení takto:
1.	V celom nariadení vlády sa slová „štát Európskych spoločenstiev“ alebo „členský štát Európskych spoločenstiev“ vo všetkých tvaroch nahrádzajú slovami „členský štát Európskej únie“ v príslušnom gramatickom tvare.
2.	V § 1 sa vypúšťa odsek 1 vrátane poznámky k odkazu pod čiarou 1). Doterajšie odseky 2 až 5 sa označujú 1 až 4.
3.	V § 8 tabuľka znie:
„Tabuľka

Typ zariadenia

Čistý inštalovaný výkon 
P (v kW) Elektrický výkon 
P_el^1) (v kW)
Hmotnosť zariadenia 
m (v kg)
Šírka záberu 
L (v cm)

Prípustná hladina akustického výkonu
v dB/1 pW

| | Etapa I od 1. júla 2002 | Etapa II od 3. januára 2006
Zhutňovacie stroje (vibračné valce, vibračné platne, vibračné ubíjačky) | P ≤ 8 | 108 | 105^2)
| 8 < P ≤ 70 | 109 | 106^2)
| P > 70 | 89 + 11 lg P | 86 + 11 lg P^2)
Pásové dozéry, pásové nakladače, pásové rýpadlá-nakladače | P ≤ 55 | 106 | 103^2)
| P > 55 | 87 + 11 lg P | 84 + 11 lg P^2)
Kolesové dozéry, kolesové nakladače, kolesové rýpadlá-nakladače, dampery, gradery, zhutňovače odpadu s nakladacím zariadením, zdvižné vozíky s protizávažím poháňané spaľovacím motorom, pojazdné žeriavy, zhutňovacie stroje (nevibračné valce), finišéry na vozovku, hydraulické tlakové zdroje | P ≤ 55 | 104 | 101^2)
| P > 55 | 85 + 11 lg P | 82 + 11 lg P^2)
Rýpadlá, stavebné výťahy na prepravu materiálu, stavebné vrátky, motorové kultivátory | P ≤ 15 | 96 | 93
| P > 15 | 83 + 11 lg P | 80 + 11 lg P
Ručné drviče betónu a zbíjacie kladivá | m ≤ 15 | 107 | 105
| 15 < m < 30 | 94 + 11 lg m | 92 + 11 lg m^2)
| m ≥ 30 | 96 + 11 lg m | 94 + 11 lg m
Vežové žeriavy | | 98 + lg P | 96 + lg P
Zváracie a výkonové generátory | P_el ≤ 2 | 97 + lg P_el | 95 + lg P_el
| 2 < P_el ≤ 10 | 98 + lg P_el | 96 + lg P_el
| P_el > 10 | 97 + lg P_el | 95 + lg P_el
Kompresory | P ≤ 15 | 99 | 97
| P > 15 | 97 + 2 lg P | 95 + 2 lg P
Kosačky na trávu, orezávačky trávy/orezávačky okrajov trávy | L ≤ 50 | 96 | 94^2)
| 50 < L ≤ 70 | 100 | 98
| 70 < L ≤ 120 | 100 | 98^2)
| L > 120 | 105 | 103^2)

^1) P_el pre zváracie generátory: konvenčný zvárací prúd násobený konvenčným zváracím napätím pre najnižšiu hodnotu zaťažovateľa podľa údajov výrobcu.
P_el pre výkonové generátory: primárny výkon generátory podľa STN ISO 8528-1 bod 13.3.2.
^2) Údaje pre etapu II sú len informatívne pre nasledovné typy zariadení:
a)	zhutňovacie vibračné valce vedené operátorom alebo diaľkovo,
b)	vibračné platne (>3kW),
c)	vibračné ubíjačky,
d)	dozéry s oceľovými pásmi,
e)	nakladače (s oceľovými pásmi, s výkonom > 55 kW),
f)	zdvižné vozíky s protizávažím poháňané spaľovacím motorom,
g)	finišéry na vozovky so zhutňovacou lištou,
h)	ručné drviče betónu a zbíjacie kladivá poháňané spaľovacím motorom (15 < m < 30),
i)	kosačky na trávu, rezačky trávy/orezávačky okrajov trávy.
Záväzné hodnoty budú závisieť od zmeny smernice následne po správe, ktorá sa vyžaduje v jej článku 20 bod 1.
Prípustná hladina akustického výkonu musí byť zaokrúhlená na najbližšie celé číslo (do 0,5 smerom nadol; 0,5 alebo viac smerom nahor).

4.	
V § 12 odsek 1 znie:
„(1) Výrobca alebo splnomocnenec zasiela kópiu vyhlásenia o zhode o každom type zariadenia uvedenom na trh úradu a Komisii Európskych Spoločenstiev“.
5.	Za § 13 sa vkladá § 13a, ktorý znie:
„§ 13a
Týmto nariadením vlády sa preberajú právne akty Európskych Spoločenstiev uvedené v prílohe č. 11.“.
6.	Príloha č. 11 vrátane názvu znie:
„Zoznam preberaných právnych aktov Európskych spoločenstiev
1. Smernica Európskeho parlamentu a Rady 2000/14/ES z 8 mája 200 o aproximácii zákonov členských štátov týkajúcich sa emisie hluku zariadení používaných vo vonkajšom priestore (Ú. v. ES L162, 3. 7. 2000).
2. Smernica Európskeho parlamentu a Rady 2005/88/ES zo 14. decembra 2005 (Ú. v. EÚ L 344 27. decembra 2005).“.
Čl. II
Toto nariadenie vlády nadobúda účinnosť dňom vyhlásenia, okrem údajov o pojazdných žeriavoch s jedným motorom, pri ktorých platia údaje etapy I do 3. januára 2008.